text: বন্য প্রাণী সংরক্ষণে যে পথে এগোতে হবে | প্রথম আলো
  প্রকাশ: ০৩ মার্চ ২০২১, ১৫: ৩২
  এবার আসুন দেখা যাক এখানে শুভংকরের ফাঁকিটি কোথায়। আপনারা কেউ কি হলফ করে বলতে পারবেন, বাংলাদেশের কোন গ্রামে বন আছে। আসলে নেই। যা আছে তা মানুষের ঘরদোর বা পতিত ভূমিতে লাগানো বা আপনা থেকে বেড়ে ওঠা ও বাণিজ্যিক কাজে ব্যবহার বা ফল উৎপাদনের জন্য লাগানো গাছপালা। এগুলো এক জায়গায় পাঁচ-দশ বা শত শত একরজুড়ে বিরাজ ক‌রে না। অতএব এগুলো প্রাকৃতিক বন নয়।
  কিন্তু ইদানীংকালে যেভাবে সুন্দরবনে পর্যটক ঢুকছে, ব্যবসাপ্রতিষ্ঠান গড়ে উঠছে, বাড়ছে ভারী শিল্প, যেমন: রামপাল বিদ্যুৎকেন্দ্র ও সাইলো এবং এর ওপর বৈরী আবহাওয়া ও বৈশ্বিক জলবায়ু পরিবর্তন, উপর্যুপরি ঘূর্ণিঝড়, নৌযান চলাচল, মাছসহ বাকি বন্য প্রাণী আহরিত হচ্ছে, তাতে সুন্দরবনের ভবিষ্যৎ যে উজ্জ্বল নয়, তা বলাই বাহুল্য।
  শ্রীলঙ্কার সরকার সরকারি বনভূমিকে তিন খণ্ডে বিচার করে। এর বড় খণ্ডের মালিক বন বিভাগ। তারপরের অংশ পড়েছে বন্য প্রাণী সংরক্ষণ বিভাগের ওপর। এ বিভাগের জন্ম ১৯৪৯ সালে। মন্ত্রণালয়ের নাম 'বন্য প্রাণী ও বন সংরক্ষণ' এবং বাকি অংশ চা-কফি-মসলা প্রভৃতি বাণিজ্যিক কাজে ব্যবহৃত হয়। বন বিভাগের অধীনে আছে দেশের ৫৫ শতাংশ বনভূমি। এ বিভাগ ব্রিটিশরা তৈরি করে ১৮৮৭ সালে। বাকি প্রায় সবটুকুই আছে বন্য প্রাণী বিভাগের অধীনে। এখানে বলে রাখা ভালো, বন বিভাগের জমিতে তারা যেকোনো বন কেটে সেখানে দেশি বা বিদেশি গাছ লাগিয়ে আয়কৃত টাকা সরকারি খাজনায় জমা করবে। এটাই তাদের কাজ। তবে এখানে বন্য প্রাণী যা আছে, তা সংরক্ষণ করবে বন্য প্রাণী বিভাগ। তবে বন বিভাগ মূলত তাদের অধীনে দেওয়া ৯০০ বর্গকিলোমিটার ভূমিতে বাণিজ্যিক বনায়ন করে থাকে।